 Dhinaca kale xogo uu wargeyska saxan-saxo ka helay golaha guurtida ayaa sheegaya in fadhiga la filayo in golaha guurtidu yeeshaan marka uu fadhigoodu furmo ay ku eegi doonaan golayaasha deegaanka ee dalka oo iyagana wakhtigoodu ku eeg yahay bisha tobnaad ee sanadka 2017-ka ,taasi oo keeni karta hadii iyagana loo qabto doorasho sanadka soo socda ay keeni karto culays dhaqaale oo dalka soo waajaha,madaama ay tahay doorasho iyaduna culeyskeeda leh oo lagu xasuusto doorashadii golayaasha deegaanka ee sanadkii 2012-kii xasaasiyadii iyo ismaan-dhaafkii siyaasadeed ee ay Somaliland ka dhex abuureen,waxaana suurto gal ah in golaha guurtidu qiimayn ku samayn doonaan sidii layskugu sal goyn lahaa doorashooyinka golayaasha wakiilada iyo deegaanka,taas oo muujinaysa in golaha wakiilada mudada loo kordhin doonaa ay noqon karto muddo hal sano ka badan si mar loo wada qabto labada doorasho ee wakiilada iyo deegaanka dabayaaqada sanadka 2017-ka. 